CELEX: C2006/154/11
Language: hu
Date: 2006-07-01 00:00:00
Title: C-158/06. sz. ügy: A College van Beroep voor het bedrijfsleven (Hollandia) által  2006. március 23-án  benyújtott előzetes döntéshozatal iránti kérelem – Stichting ROM-projecten kontra Staatssecretaris van Economische Zaken

1.7.2006   
            
            
               HU
            
            
               Az Európai Unió Hivatalos Lapja
            
            
               C 154/5
            
         A College van Beroep voor het bedrijfsleven (Hollandia) által 2006. március 23-án benyújtott előzetes döntéshozatal iránti kérelem – Stichting ROM-projecten kontra Staatssecretaris van Economische Zaken
   (C-158/06. sz. ügy)
   (2006/C 154/11)
   Az eljárás nyelve: holland
   A kérdést előterjesztő bíróság
   College van Beroep voor het bedrijfsleven (Hollandia).
   Az alapeljárás felei
   
      Felperes: Stichting ROM-projecten
   
      Alperes: Staatssecretaris van Economische Zaken
   Az előzetes döntéshozatalra előterjesztett kérdések
   
               1)
            
            
               A közösségi KKV-kezdeményezés keretén belül Hollandiában az 1. és a 2. célkitűzések tekintetében figyelembe jövő területek számára az Európai Regionális Fejlesztési Alapból (ERFA) és az az Európai Szociális Alapból (ESZA) operatív programnak nyújtott támogatásokról szóló 1995. október 16-i, C(95)1753 bizottsági határozat 6. cikke feltétlen és kellően pontos-e ahhoz, hogy a nemzeti jogrendszerben közvetlenül alkalmazható legyen?
            
         
               2)
            
            
               Amennyiben az első kérdésre adott válasz igenlő:
               Úgy kell-e értelmezni az EK 249. cikket, hogy a nevezett határozat 6. cikke közvetlenül kötelezi az állampolgárt, mint végső kedvezményezettet legkésőbb 1999. december 31-ig jogilag kötelező megállapodások kötésére és az igényelt eszköz tényleges lekötésére?
            
         
               3)
            
            
               Amennyiben a harmadik kérdésre adott válasz igenlő:
               Teret enged-e a tagállamok számára, tekintettel a közösségi jog általános elveire, a strukturális alapokra vonatkozó általános rendelkezések megállapításáról szóló 1999. június 21-i 1260/1999/EK rendelet (1) 38. cikkének (1) bekezdése az egy rendelkezés megsértése miatti visszaköveteléstől való eltekintésre, ha az érintett kedvezményezett nem ismerte ezt a rendelkezést és hiányos ismeretei nem is róhatók fel neki?
            
         
      (1)  HL L 161., 1. o.; magyar nyelvű különkiadás 14. fejezet, 1. kötet, 31. o.